Ego Durannus Dei miseratione Cabilonensis Ecclesiæ Minister humilis, notum facimus tam præsentibus quàm futuris, quòd Guido de Loaysia Dominus de Piperia in præsentiâ nostrâ constitutus, donavit Deo  Ecclesiæ Trenorchiensi medietatem decimæ Griviliaci, quam Hugoni Priori ejusdem loci titulo pignoris obligaverat;  quidquid juris in eadem decimâ dictus Guido habebat vel habere poterat, totum Ecclesiæ Trenorchiensi sine aliquâ retentione quitavit. Et de hoc tam ipse, quàm filii ejus, videlicèt Anserius  Guido, pacem se tenere pro se  pro suis, Ecclesiæ Trenorchiensi in perpetuum, in manu nostrâ juraverunt. Ut autem donatio ista in posterùm inviolabilem obtineat firmitatem, nos ad petitionem dicti Guidonis  filiorum ejus, in testimonium veritatis  roboris, præsentem cartam sigilli nostri impressione roboravimus. Actum anno ab Incarnatione Domini M. CC. XX.